pythainlp/thai-financial-dataset huggingface dataset:
5. ทรัพย์สินที่ใช้ในการประกอบธุรกิจ

5.1 สำนักงาน

บริษัทใช้วิธีการเช่าพื้นที่ทำการสำนักงานใหญ่เพื่อประกอบธุรกิจ
โดยทำสัญญาเช่าพื้นที่ทำการสำนักงานใหญ่ ณ เลขที่ 25 อาคารอัลม่าลิงค์ ชั้น 9 ซอยชิดลม
ถนนเพลินจิต แขวงลุมพินี เขตปทุมวัน กรุงเทพมหานคร 10330 กับ บริษัท บี.กริม อัลม่า ลิงค์
บิลดิ้ง จำกัด และบริษัท พัฒนาสินไทย จำกัด โดยมีรายละเอียดพื้นที่ และอัตราค่าเช่ดังต่อไปนี้

+------------+--------------+-----------------+-----------------------+
| ชั้นที่        | พื้นที่          | ระยะเวลาการเช่า  | อัตร                   |
|            |              |                 | าค่าเช่าอาคารและค่าบริการ |
|            | ( ตารางเมตร  |                 |                       |
|            | )            |                 | ( บาท / เดือน)         |
+------------+--------------+-----------------+-----------------------+
| 9          | 545          | 15 สิงหาคม 2554  | อัตรา 348,800 บาท/     |
|            |              | – 14 สิงหาคม     | เดือน                  |
|            |              | 2557            |                       |
+------------+--------------+-----------------+-----------------------+

5.2 สินทรัพย์อื่น

นอกเหนือจากสำนักงานของบริษัท ซึ่งใช้เป็นสถานที่ในการดำเนินธุรกิจของบริษัทแล้ว
บริษัทยังมีทรัพย์สินอื่นๆ ที่ใช้ในการประกอบธุรกิจ ประกอบด้วย สิ่งปลูกสร้าง
เครื่องจักรและเครื่องยนต์ เครื่องมือช่าง เครื่องตกแต่งและเครื่องใช้สำนักงาน
และยานพาหนะและอุปกรณ์ โดย ณ วันที่ 31 ธันวาคม 2554
มูลค่าตามบัญชีสุทธิของสินทรัพย์ดังกล่าว สามารถสรุปได้ ดังนี้

(หน่วย: พันบาท)

  ----------------------------- ------------ ------------------- -------------
  รายละเอียด                     ราคาทุน       ค่าเสื่อมราคาสะสม      มูลค่าตามบัญชี

  สิ่งปลูกสร้าง                     751          751                 0

  เครื่องจักรและเครื่องยนต์           46,312       37,038              9,274

  เครื่องมือช่าง                    21,422       13,343              8,079

  เครื่องตกแต่งและเครื่องใช้สำนักงาน   10,207       6,527               3,680

  ยานพาหนะและอุปกรณ์              8,145        5,676               2,469

  รวม                           86,837       63,335              23,502
  ----------------------------- ------------ ------------------- -------------

บริษัทได้ทำสัญญาเช่าทางการเงินเพื่อซื้อรถยนต์และเครื่องถ่ายเอกสาร
โดยมีเงื่อนไขผ่อนชำระเป็นรายเดือน ระยะเวลา 48 เดือน โดย ณ วันที่ 31 ธันวาคม 2554
บริษัทคงเหลือผ่อนชำระรถยนต์เป็นจำนวน 3 คัน โดยผ่อนชำระอีก 19 งวด จำนวน 2 คัน
อัตราเดือนละ 18,884 บาท และ 46 งวด จำนวน 1 คัน อัตราเดือนละ 11,092 บาท
6. ข้อพิพาททางกฎหมาย

เมื่อวันที่ 29 มีนาคม 2553 บริษัททิพยประกันภัย จำกัด (มหาชน) ได้ยื่นฟ้องบริษัทโฟคัส
ดีเวลลอปเม้นท์ แอนด์ คอนสตรัคชั่น จำกัด (มหาชน)(“บริษัทฯ”) เป็นจำเลย ร่วมกับ
บริษัทกรุงเทพประกันภัย จำกัด (มหาชน) ต่อศาลแพ่งกรุงเทพใต้ โดยมีทุนทรัพย์ จำนวน
520,062.30 บาท สืบเนื่องจากรณีที่ทรัพย์สินของ บริษัทเมเจอร์ ซีนีเพล็กซ์ กรุ๊ป จำกัด (มหาชน)
ได้รับความเสียหาย เนื่องจากภัยลมพายุทำให้มีน้ำฝนตกใส่ทรัพย์สินของ บริษัทเมเจอร์ ซีนีเพล็กซ์
กรุ๊ป จำกัด (มหาชน) ได้รับความเสียหายและบริษัททิพยประกันภัย จำกัด (มหาชน)
ในฐานะผู้รับประกัน จึงได้ชดใช้ค่าเสียหายให้แก่ บริษัทเมเจอร์ ซีนีเพล็กซ์ กรุ๊ป จำกัด (มหาชน)
และรับช่วงสิทธิมาฟ้องคดี

บริษัทฯ ได้ยื่นคำให้การต่อสู้คดี เมื่อวันที่ 28 เมษายน 2553 โดยได้ปฏิเสธความรับผิดตามคำฟ้อง
เนื่องจาก

1. ความเสียหายที่ฟ้อง บริษัทฯ มิได้เป็นผู้ดำเนินการเอง แต่จ้างผู้รับเหมาช่วงดำเนินการ
ซึ่งตามประมวลกฎหมายแพ่งและพาณิชย์ มาตรา 428 บริษัทไม่จำเป็นต้องรับผิด
หากจะฟ้องต้องฟ้องผู้รับเหมาช่วง

2. ความเสียหายดังกล่าวตามที่ฟ้อง มิได้เกิดจากความประมาทเลินเล่อตามที่ฟ้อง
แต่เกิดจากภัยลมพายุซึ่งเป็นภัยธรรมชาติและถือเป็นเหตุสุดวิสัย

3. หากต้องมีการชดใช้ค่าเสียหาย บริษัทกรุงเทพประกันภัย จำกัด (มหาชน)
ในฐานะผู้ค้ำประกันบริษัทจะต้องเป็นผู้รับผิดชอบแทนบริษัท

ต่อมาเมื่อวันที่ 20 มกราคม 2555 ศาลแพ่งกรุงเทพใต้ ได้ไกล่เกลี่ยคู่ความในคดี
โดยบริษัททิพยประกันภัย จำกัด (มหาชน) ในฐานะโจทก์ได้ยินยอมลดค่าเสียหายเหลือเพียง
300,000 บาท โดยให้บริษัท และบริษัท กรุงเทพประกันภัย จำกัด (มหาชน)
ร่วมกันรับผิดชอบในค่าเสียหายดังกล่าว คนละ 150,000 บาท
โดยในส่วนของบริษัทฯได้หักเงินประกันผลงานของผู้รับเหมามาชดใช้ส่วนหนึ่ง จำนวน 65,000 บาท
บริษัทชำระจำนวน 85,000 บาท
7. โครงสร้างเงินทุน

7.1 หลักทรัพย์ของบริษัท

7.1.1 ทุนจดทะเบียน

บริษัท มีทุนจดทะเบียน 400 ล้านบาท แบ่งเป็นหุ้นสามัญ 400 ล้านหุ้น มูลค่าหุ้นละ 1 บาท
และมีทุนที่ออกและเรียกชำระเต็มมูลค่า 125 ล้านบาท แบ่งเป็น หุ้นสามัญ 125 ล้านหุ้น มูลค่าหุ้นละ
1 บาท

7.1.2 ตลาดหลักทรัพย์ที่จดทะเบียน

ตลาดหลักทรัพย์เอ็ม เอ ไอ

7.1.3 หุ้นประเภทอื่นที่มีสิทธิหรือเงื่อนไขแตกต่างจากหุ้นสามัญ

-ไม่มี-

7.1.4 หลักทรัพย์ประเภทอื่น

-ไม่มี-

7.1.5
ข้อตกลงระหว่างผู้ถือหุ้นรายใหญ่ในเรื่องที่มีผลกระทบต่อการออกและเสนอขายหลักทรัพย์หรือการบริหารงานของบริษัท

-ไม่มี-

7.2 ผู้ถือหุ้น

7.2.1 รายชื่อผู้ถือหุ้นรายใหญ่ 10 อันดับแรก ณ วันที่ 29 เมษายน 2554

  ------- ------------------------------- -------------- -----------------
  ลำดับที่   รายชื่อผู้ถือหุ้น                      จำนวนหุ้นที่ถือ     สัดส่วนการถือหุ้น (%)
                                          (หุ้น)           

  1       นางนภารัตน์ สิหนาทกถากุล            43,385,800     34.709

  2       RBS COUTTS BANK LTD, SINGAPORE  9,753,300      7.803
          BRANCH                                         

  3       บริษัท ศูนย์รับฝากหลักทรัพย์(ประเทศไทย) 7,600,500      6.080
          จำกัด เพื่อผู้ฝาก                                   

  4       UBS AG SINGAPORE BRANCH         6,245,000      4.996
          STANDARD CHARTERED BANK (THAI)                 
          PCL.SECURITIES SERVICES DEPT.                  

  5       DBS VICKERS                     6,217,200      4.974
          SECURITIES(SINGAPORE) PTE LTD                  

  6       นายวิรัตน์ อุดมสินวัฒนา               6,375,000      5.100

  7       นายธีร์ภัทร สูตะบุตร                 4,000,000      3.200

  8       นายมนตรี สิหนาทกถากุล              3,927,500      3.142

  9       นางวิจิตรา รัตนเพียร                3,000,000      2.400

  10      HSBC PRIVATE BANK (SUISSE) SA,  1,940,000      1.552
          HONG KONG BRANCH                               
  ------- ------------------------------- -------------- -----------------

7.2.2 กลุ่มผู้ถือหุ้นรายใหญ่ที่โดยพฤติการณ์มีอิทธิพลต่อการกำหนดนโยบาย การจัดการ
หรือการดำเนินงานของบริษัทอย่างมีนัยสำคัญ

นางนภารัตน์ สิหนาทกถากุล ซึ่งเป็นผู้ถือหุ้นรายใหญ่ของบริษัทนั้น ไม่ได้มีบทบาทในการบริหารงาน
มีความสัมพันธ์เป็นน้องสาวของ นายอนุชา สิหนาทกถากุล ซึ่งทำหน้าที่ในการบริหาร

7.2.3 ชื่อบุคคลหรือกลุ่มบุคคลหลักที่เป็นผู้ถือหุ้นที่แท้จริง (Ultimate Shareholders)
และธุรกิจหลักของบุคคลดังกล่าว

-ไม่มี-

7.3 นโยบายการจ่ายเงินปันผล

7.3.1 นโยบายของบริษัท

บริษัท มีนโยบายที่จะจ่ายเงินปันผลในอัตราไม่ต่ำกว่าร้อยละ 40 ของกำไรสุทธิ
ทั้งนี้ต้องได้รับการอนุมัติจากที่ประชุมผู้ถือหุ้นด้วย
เว้นแต่บริษัทมีความจำเป็นต้องใช้เงินเพื่อขยายกิจการ

อย่างไรก็ตาม สิ้นปี 2554 บริษัทมีขาดทุนสะสมจำนวน 71.42 ล้านบาท
ทำให้บริษัทไม่สามารถจ่ายเงินปันผลให้กับผู้ถือหุ้นได้ตามกฎหมาย

2.  นโยบายของบริษัทย่อย

  -ไม่มี-
ส่วนที่ 2

การรับรองความถูกต้องของข้อมูล

บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
    ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะทางการเงิน ผลการดำเนินงาน
    และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
    เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
    และบริษัทได้แจ้งข้อมูลการประเมินระบบการควบคุมภายใน ณ วันที่ 25 มกราคม 2555
    ต่อผู้สอบบัญชีและกรรมการตรวจสอบของบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ “นายนนทวัฒน์ ทองมี” เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ “นายนนทวัฒน์ ทองมี” กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลดังกล่าวข้างต้น

+---+---------------------+-----------------------+-------------------+
|   | ชื่อ                  | ตำแหน่ง                | ลายมือชื่อ           |
+---+---------------------+-----------------------+-------------------+
| 1 | นายอนุชา สิหนาทกถากุล  | ประธานกรรมการ         |                   |
| . |                     |                       |                   |
+---+---------------------+-----------------------+-------------------+
| 2 | นายเจเรมี่ คิง         | รองประธานกรรมการ      |                   |
| . |                     |                       |                   |
+---+---------------------+-----------------------+-------------------+
| 3 | นายนนทวัฒน์ ทองมี      | กรรมการผู้จัดการ         |                   |
| . |                     |                       |                   |
+---+---------------------+-----------------------+-------------------+
|   |  ชื่อผู้รับมอบอำนาจ      | ตำแหน่ง                | ลายมือชื่อ           |
+---+---------------------+-----------------------+-------------------+
|   | นายนนทวัฒน์ ทองมี      | กรรมการผู้จัดการ         |                   |
| 1 |                     |                       |                   |
| . |                     |                       |                   |
+---+---------------------+-----------------------+-------------------+
สารบัญ

หน้า

ส่วนที่ 1 บริษัทที่ออกหลักทรัพย์

1.  ข้อมูลทั่วไป 2

2.  ปัจจัยความเสี่ยง 4

3.  ลักษณะการประกอบธุรกิจ 7

4.  การประกอบธุรกิจของแต่ละสายผลิตภัณฑ์ 12

5.  ทรัพย์สินที่ใช้ในการประกอบธุรกิจ 22

6.  ข้อพิพาททางกฎหมาย 23

7.  โครงสร้างเงินทุน 24

8.  การจัดการ 26

9.  การควบคุมภายใน 43

10. รายการระหว่างกัน 56

11. ฐานะการเงินและผลการดำเนินงาน 58

12. ข้อมูลอื่นที่เกี่ยวข้อง 73

ส่วนที่ 2 การรับรองความถูกต้องของข้อมูล

เอกสารแนบ 1 รายละเอียดเกี่ยวกับกรรมการ, ผู้บริหารและผู้มีอำนาจควบคุมของบริษัท 73

เอกสารแนบ 2 รายละเอียดเกี่ยวกับการดำรงตำแหน่งของกรรมการ, กรรมการบริหาร
และผู้บริหาร 86

ในบริษัทอื่นที่เกี่ยวข้อง

เอกสารแนบ 3 รายงานการปฏิบัติตามหลักการกำกับดูแลกิจการที่ดี 87
ข้อมูลสรุป (Executive summary)

บริษัท โฟคัส เอ็นจิเนียริ่ง แอนด์ คอนสตรัคชั่น จำกัด (มหาชน) (“บริษัท” หรือ “โฟคัส”)
ก่อตั้งเมื่อวันที่ 30 มีนาคม 2532 ภายใต้ชื่อ บริษัท พสุพุธ จำกัด
ประกอบธุรกิจรับเหมาก่อสร้างทั่วไป โดยรับงานก่อสร้างทั้งจากภาครัฐและเอกชน บริษัทฯ
ได้แปรสภาพเป็นบริษัทมหาชนเมื่อวันที่ 4 พฤศจิกายน 2545
และได้รับอนุญาตให้เป็นบริษัทจดทะเบียนในตลาดหลักทรัพย์ เอ็ม เอ ไอ (MAI) ด้วยทุนจดทะเบียน
125 ล้านบาท เริ่มเปิดทำการซื้อขายหลักทรัพย์ครั้งแรกเมื่อวันที่ 5 ตุลาคม 2547
ภายใต้ชื่อหลักทรัพย์ว่า “FOCUS”

บริษัทฯ จัดอยู่ในกลุ่มของผู้รับเหมาก่อสร้างขนาดกลาง
ให้บริการด้านรับเหมาก่อสร้างและวิศวกรรมก่อสร้างทั่วไป อาทิ การออกแบบ
การรับเหมาก่อสร้างงานโครงสร้างและสถาปัตย์ งานวิศวกรรมระบบและงานวิศวกรรมสิ่งแวดล้อม
เช่น งานก่อสร้างอาคารสำนักงาน โรงแรม รีสอร์ท โรงพยาบาล อาคารเพื่อการพักอาศัย
โรงเรียน หอพักนักศึกษา โรงงานอุตสาหกรรม งานถนน งานสะพาน
งานวางท่อและงานระบบบำบัดน้ำเสีย งานก่อสร้างทางรถไฟ และงานสาธารณูปโภคอื่น ๆ

บริษัทฯ มีความมุ่งมั่นในการให้บริการเพื่อตอบสนองความต้องการของลูกค้า
โดยสามารถให้บริการอย่างครบวงจร รูปแบบการดำเนินงานของบริษัทฯ
จะเป็นทั้งผู้รับเหมาหลักหรือผู้รับเหมาช่วง สำหรับงานก่อสร้างที่มีความสลับซับซ้อนและขนาดใหญ่นั้น
บริษัทฯ สามารถร่วมมือกับพันธมิตรทั้งในประเทศและต่างประเทศ โดยจัดตั้งเป็นกิจการร่วมค้า หรือ
กลุ่มร่วมค้า เพื่อร่วมมือกันทำงานให้ลุล่วงตามข้อกำหนดและวัตถุประสงค์

พันธกิจของบริษัทฯ คือ จะเป็นบริษัทที่ให้บริการด้านรับเหมาก่อสร้างระดับกลางชั้นนำ
ที่มุ่งมั่นต่อความรับผิดชอบและการสร้างความพึงพอใจให้แก่ผู้ว่าจ้างตลอดจนตอบสนองต่อการเปลี่ยนแปลงของเทคโนโลยีและสิ่งแวดล้อม

บริษัทฯ ตระหนักถึงความสำคัญที่จะพัฒนาเพื่อการเติบโตที่ยั่งยืน บริษัทฯ
และบุคลากรทุกระดับจะต้องมีการกำกับดูแลกิจการที่ดี (Good Corporate Governance)
และสร้างผลตอบแทนที่เหมาะสมแก่ผู้ถือหุ้นและผู้ที่มีส่วนร่วม

เศรษฐกิจไทยในปี 2550 ที่ผ่านมา ได้รับผลกระทบทั้งจากปัจจัยภายในประเทศและภายนอกประเทศ
อาทิเช่น ราคาน้ำมันในตลาดโลกที่สูงขึ้น การอ่อนค่าของเงินดอลล่าร์สหรัฐ
รวมทั้งปัญหาทางการเมืองในประเทศและปัญหาความไม่แน่นอนทางเศรษฐกิจที่เกิดจากนโยบายของรัฐบาล
เช่น มาตรการควบคุมเงินทุนระหว่างประเทศของธนาคารแห่งประเทศไทย เป็นต้น
ส่งผลให้เศรษฐกิจไทยในปี 2550 ชะลอตัวจากปีก่อน

ในช่วง 3 ไตรมาสแรกของปี 2550 มีการชะลอการลงทุนทั้งภาคเอกชนและภาครัฐ
โดยเฉพาะโครงการเมกะโปรเจกต์ โครงการสาธารณูปโภคขั้นพื้นฐาน สำหรับไตรมาสสุดท้ายของปี
2550 ปัจจัยทางการเมืองที่เคยเป็นอุปสรรคต่อภาวะเศรษฐกิจในประเทศเริ่มชัดเจนขึ้น
การลงทุนของภาคเอกชนเริ่มขยายตัว คาดว่าการฟื้นตัวของอุปสงค์ภายในประเทศ
ทั้งการบริโภคภาคเอกชน การลงทุนภาคเอกชน และการลงทุนของภาครัฐเริ่มจะดีขึ้น

ในปี 2550 บริษัทฯ ได้เข้าร่วมการประกวดราคาหลายโครงการและได้รับงานใหม่เพิ่มเติม
อาทิเช่น งานก่อสร้าง บ้านพักอาศัยส่วนบุคคล “Private Residence Bangkok” ณ
สนามกอล์ฟอโยธยา , โครงการก่อสร้างอาคารชุดพักอาศัย 37 ชั้น “Wind Ratchayothin”
และงานก่อสร้างบ้านพักตากอากาศ “Phupha Tara” จังหวัดระยอง เป็นต้น

การดำเนินงานในปี 2550 บริษัทฯ มีรายได้รวมเท่ากับ 707.20 ล้านบาท และมีกำไรสุทธิจำนวน
10.70 ล้านบาท

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์)
5. การวิจัยและพัฒนา

บริษัทฯ ยังไม่มีแผนการลงทุนด้านงานวิจัยและพัฒนาสินค้าและบริการ เนื่องจากธุรกิจหลักคือ
งานรับเหมาก่อสร้างทั่วไป
11. การควบคุมภายใน

คณะกรรมการบริษัท มีความเห็นว่า ระบบควบคุมภายในของบริษัทฯ
มีความเพียงพอเหมาะสมและสามารถป้องกันทรัพย์สินของบริษัทฯ
อันเกิดจากการที่ผู้บริหารนำไปใช้ประโยชน์โดยมิชอบ หรือโดยไม่มีอำนาจ เช่น
มีการกำหนดอำนาจสั่งการและมีการจัดทำระเบียบการปฏิบัติงานที่เป็นลายลักษณ์อักษร
มีระบบการจัดเก็บเอกสารสำคัญที่เป็นระบบทำให้กรรมการหรือผู้สอบบัญชี
สามารถเข้ามาตรวจสอบได้ และที่ผ่านมาบริษัทฯไม่มีข้อบกพร่องเกี่ยวกับระบบควบคุมภายใน

แบบประเมินความเพียงพอของระบบการควบคุมภายใน ประกอบด้วย 5 ส่วน ดังนี้

(1) องค์กรและสภาพแวดล้อม

(2) การบริหารความเสี่ยง

(3) การควบคุมการปฏิบัติงานของฝ่ายบริหาร

(4) ระบบสารสนเทศและการสื่อสารข้อมูล

(5) ระบบการติดตาม

รายละเอียดในแบบประเมินความเพียงพอของระบบการควบคุมภายในนี้
จัดทำโดยคณะกรรมการบริหาร เมื่อวันที่ 13 กุมภาพันธ์ 2551
และได้ผ่านการพิจารณาจากที่ประชุมคณะกรรมการบริษัทฯ ครั้งที่ 1/2551 เมื่อวันที่ 28 กุมภาพันธ์
2551 (ดังรายละเอียดในแบบประเมินความเพียงพอ ตามเอกสารแนบ 2)

นอกจากนี้ คณะกรรมการบริษัทและคณะกรรมการตรวจสอบมีความเห็นว่าบริษัทฯ
มีระบบการควบคุมภายในในเรื่องการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว (ตามส่วนที่ 3 ข้อ 3.3 – 3.7 ของ
แบบประเมินความเพียงพอของระบบการควบคุมภายใน ตามเอกสารแนบ 2) และ
การตรวจสอบภายในที่เพียงพอและเหมาะสม จะสามารถป้องกันทรัพย์สินของบริษัทฯ
อันเกิดจากการที่ผู้บริหารนำไปใช้โดยมิชอบหรือไม่มีอำนาจเพียงพอ
8. ข้อพิพาททางกฎหมาย

บริษัทฯ มีความเกี่ยวข้องกับข้อพิพาททางกฎหมายที่เป็นคู่ความหรือคู่กรณีจำนวน 1 คดี
ซึ่งเป็นคดีหรือข้อพิพาทที่ยังไม่สิ้นสุดและเป็นคดีที่อาจจะมีผลกระทบต่อสินทรัพย์ของบริษัทฯ ณ วันที่ 31
ธันวาคม 2550

คู่กรณี บริษัท โมเน็คส์โก้ อินเตอร์เนชั่นแนล จำกัด เป็นผู้ว่าจ้างให้บริษัทฯ
เข้าทำสัญญาก่อสร้างโครงการโรงงานอุตสาหกรรมผลิต SEASONING AND FREEZE DRYER
FACILITY เลขที่โครงการ 2005001 โดยในสัญญาดังกล่าวคู่กรณีตกลงว่าจ้างบริษัทฯ
ให้ก่อสร้างอาคารขนาดใหญ่ ถนนบริเวณรอบอาคาร รั้ว รวมถึงก่อสร้างและตกแต่งตัวอาคาร
และภายในของอาคาร โดยคู่กรณีตกลงจ่ายค่าก่อสร้างให้แก่บริษัทฯ เป็นจำนวนเงินทั้งสิ้น
95,000,000.- บาท (เก้าสิบห้าล้านบาทถ้วน) ต่อมาเมื่อวันที่ 7 กรกฎาคม 2549
ทางคู่กรณีได้บอกเลิกสัญญารับเหมาก่อสร้างกับบริษัทฯ

ดังนั้น เมื่อวันที่ 12 กุมภาพันธ์ 2550 บริษัทฯ
จึงได้ยื่นคำเสนอข้อพิพาทต่อสถาบันอนุญาโตตุลาการสำนักระงับข้อพิพาท สำนักงานศาลยุติธรรม
ตามเงื่อนไขของสัญญา เพื่อเรียกร้องค่าเสียหายต่างๆ จากคู่กรณีเป็นจำนวนเงินทั้งสิ้น
46,589,072.24 บาท และคู่กรณีได้ยื่นคำคัดค้านและข้อเรียกร้องแย้งเรียกเงินจากทางบริษัทฯ
จำนวนเงิน 4,750,000.- บาท

ต่อมาเมื่อวันที่ 18 ธันวาคม 2550 ทางอนุญาโตตุลาการได้พิจารณาคำเสนอข้อพิพาท
คำคัดค้านและข้อเรียกร้องแย้งแล้ว คาดว่าทางอนุญาโตตุลาการจะสามารถชี้ขาดคดีได้ภายในปี
2551

ในส่วนของผลกระทบที่อาจเกิดขึ้นของคดี หรือ ข้อพิพาทต่อการดำเนินงานของบริษัทฯ คือ
หากทางอนุญาโตตุลาการ ชี้ขาดคดีให้ทางบริษัทฯ ได้รับชำระหนี้ น้อยกว่ามูลค่าของผลงาน
และค่าใช้จ่ายต่าง ๆ ที่ทางบริษัทฯ บันทึกไว้ในทางบัญชี
จะทำให้ส่วนต่างดังกล่าวมีผลกระทบต่อผลกำไรของบริษัทฯ
4. ผลกระทบต่อสิ่งแวดล้อม

บริษัทฯ มีนโยบายดำเนินการเพื่อป้องกันผลกระทบต่อสิ่งแวดล้อมจากการประกอบธุรกิจของบริษัทฯ
โดยบริษัทฯ ได้ให้ความสำคัญกับผลกระทบจากธุรกิจของบริษัทฯที่อาจเกิดขึ้นกับสิ่งแวดล้อม
ไม่ว่าจะเป็นผลกระทบทางด้านมลพิษทางเสียง และฝุ่นละออง
ที่มีต่อคนงานและชุมชนที่อยู่อาศัยใกล้เคียงบริเวณก่อสร้างนั้นๆ เช่น
จัดให้มีการฉีดน้ำหรือจัดการให้มีตาข่ายกั้นเพื่อบรรเทาปัญหาฝุ่นฟุ้นกระจาย เป็นต้น และบริษัทฯ
ได้กำหนดมาตรการและข้อกำหนดเพื่อลดผลกระทบจากมลพิษรวมทั้งตั้งมาตรการควบคุมดูแลความปลอดภัยและสิ่งแวดล้อมที่ชัดเจนเพื่อให้พนักงานและผู้รับเหมาช่วงยึดถือเป็นแนวทางปฏิบัติ
และภายในระยะเวลา 3 ปีที่ผ่านมา บริษัทฯ
ได้ปฏิบัติตามที่กฎหมายที่กำหนดและไม่มีข้อพิพาทหรือถูกฟ้องร้องเกี่ยวกับสิ่งแวดล้อมใดๆ ทั้งสิ้น
1.  ปัจจัยความเสี่ยง

ปัจจัยความเสี่ยงที่อาจจะเกิดขึ้น และมีผลกระทบต่อการดำเนินงานของบริษัทฯ สามารถสรุปได้ดังนี้

1.  ความเสี่ยงทางด้านประเภทธุรกิจ ธุรกิจทางด้านการก่อสร้าง ผันผวนตามภาวะเศรษฐกิจ
    ผู้ประกอบการอยู่ในภาวะเป็นผู้ถูกเลือกจากผู้ว่าจ้าง
    การแข่งขันจึงอยู่ในเกณฑ์ที่สูงเกิดความเสี่ยงในการที่จะหารายได้ในขณะที่เมื่อได้รับงานแล้ว
    การจัดการทางด้านก่อสร้างยังมีปัจจัยที่มีความเสี่ยงที่จะทำให้งานไม่บรรลุตามเป้าหมายที่กำหนดไว้ในสัญญา
    ซึ่งเกิดจากปัจจัยหลายประการ อย่างไรก็ตาม บริษัทฯ
    ได้กำหนดแนวทางที่จะลดความเสี่ยงดังกล่าว
    โดยกำหนดให้มีหน่วยงานที่ดูแลรับผิดชอบเกี่ยวกับการจัดหางาน
    อาจโดยวิธีเข้าร่วมประกวดราคาหรือเจรจาต่อรองทั้งโครงการของหน่วยงานภาครัฐและเอกชน
    เพื่อให้บริษัทฯ มีผลการดำเนินงานและรายได้ที่สม่ำเสมอ
    และมีการติดตามควบคุมต้นทุนให้เป็นไปตามแผนที่บริษัทฯ กำหนด

2.  ความเสี่ยงจากการไม่ได้รับชำระหนี้ค่าก่อสร้างจากผู้ว่าจ้าง
    อันเนื่องจากการที่ผู้ว่าจ้างประสบปัญหาทางด้านการเงิน ขาดสภาพคล่อง
    หรือจากการที่ผู้ว่าจ้างไม่พอใจในงานก่อสร้าง บริษัทฯ
    ได้ตระหนักถึงความเสี่ยงดังกล่าวจึงมีการพิจารณารับงานก่อสร้างจากผู้ว่าจ้างที่มีฐานะการเงินที่ดี

3.  ความเสี่ยงทางด้านเงินทุนหมุนเวียน บริษัทฯ ได้กำหนดแนวทางป้องกันความเสี่ยงที่จะเกิดจาก
    การขาดสภาพคล่อง โดยมีการจัดทำแผนงาน
    การจัดหาแหล่งทุนและประเภทสินเชื่อให้สอดคล้องในแต่ละโครงการ
    รวมทั้งการจัดเก็บรายได้เพื่อมิให้บริษัทขาดสภาพคล่อง

4.  ความเสี่ยงจากการเปลี่ยนแปลงของราคาวัสดุก่อสร้าง
    การเปลี่ยนแปลงของราคาวัสดุก่อสร้างเป็นปัจจัยที่มีผลกระทบโดยตรงต่อต้นทุนของโครงการ
    ซึ่งบริษัทฯ ได้เตรียมมาตรการและแนวทางป้องกันตลอดจนการดูแลอย่างใกล้ชิด อาทิ บริษัทฯ
    มีการกำหนดราคาที่แน่นอนกับผู้ผลิตหรือผู้จัดจำหน่ายวัสดุก่อสร้างที่มีคุณลักษณะเฉพาะ เป็นต้น

5.  ความเสี่ยงจากการไม่สามารถจ่ายเงินปันผลในปี 2550 ณ วันที่ 31 ธันวาคม 2550 บริษัทฯ
    มีขาดทุนสะสมจำนวน 24.75 ล้านบาท ทำให้บริษัทฯ
    ไม่สามารถจ่ายเงินปันผลให้กับผู้ถือหุ้นได้ตามกฎหมาย
    และผู้ถือหุ้นมีความเสี่ยงที่จะไม่ได้รับเงินปันผลตามนโยบายการจ่ายเงินปันผลที่กำหนดไว้
แบบแสดงรายการข้อมูลประจำปี

สิ้นสุดวันที่ 31 ธันวาคม 2550

[]

บริษัท โฟคัส เอ็นจิเนียริ่ง แอนด์ คอนสตรัคชั่น จำกัด ( มหาชน )

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 2

1.  ปัจจัยความเสี่ยง 3

2.  ลักษณะการประกอบธุรกิจ 4 - 9

3.  การประกอบธุรกิจของแต่ละสายผลิตภัณฑ์ 10 - 17

4.  ผลกระทบต่อสิ่งแวดล้อม 18

5.  การวิจัยและพัฒนา 19

6.  ทรัพย์สินที่ใช้ในการประกอบธุรกิจ 20 - 21

7.  โครงการในอนาคต 22

8.  ข้อพิพาททางกฎหมาย 23

9.  โครงสร้างเงินทุน 24

10. โครงสร้างการจัดการ 25 - 32

11. การควบคุมภายใน 33

12. รายการระหว่างกัน 34 - 35

13. ฐานะการเงินและผลการดำเนินงาน 36 - 48

14. ข้อมูลอื่นที่เกี่ยวข้อง 49

ส่วนที่ 3 การรับรองความถูกต้องของข้อมูล 50 - 51

เอกสารแนบ 1 รายละเอียดเกี่ยวกับกรรมการ, ผู้บริหารและผู้มีอำนาจควบคุมของบริษัท และ
52 - 65

รายละเอียดเกี่ยวกับการดำรงตำแหน่งของกรรมการ, กรรมการบริหาร

และผู้บริหาร ในบริษัทอื่นที่เกี่ยวข้อง

เอกสารแนบ 2 รายละเอียดเกี่ยวกับรายงานการปฏิบัติตามหลักการกำกับดูแลกิจการที่ดี 66 - 81

และแบบประเมินความเพียงพอการควบคุมภายใน
ส่วนที่ 2

บริษัทที่ออกหลักทรัพย์

ชื่อบริษัทที่ออกหลักทรัพย์ : บริษัท โฟคัส เอ็นจิเนียริ่ง แอนด์ คอนสตรัคชั่น จำกัด (มหาชน)

ประเภทธุรกิจ : ประกอบธุรกิจรับเหมาก่อสร้าง

ที่ตั้งสำนักงานใหญ่ : เลขที่ 25 อาคารอัลม่าลิงค์ ชั้น 9 ซอยชิดลม ถนนเพลินจิต แขวงลุมพินี
เขตปทุมวัน กรุงเทพมหานคร 10330

เลขทะเบียนบริษัท : 0107545000331 (เดิมเลขที่ 40854500706)

เว็บไซต์ : www.focus-pcl.com

โทรศัพท์ : 0-2650-3105-9

โทรสาร : 0-2650-3065-6
7. โครงการในอนาคต

โครงการที่บริษัทอยู่ระหว่างการติดตามเพื่อเข้าร่วมประกวดราคา หรือ เจรจาเพื่อให้ได้งาน มีดังนี้

+----+----------------------------------+------------+-----------------+
| ลำ | รายละเอียดงาน                     | มูลค่างาน    | ประมาณกา        |
| ดับ |                                  | (ล้านบาท)   | รระยะเวลาก่อสร้าง |
+----+----------------------------------+------------+-----------------+
| 1  | คอนโดมิเนียม ชีวาทัย ราชปรารภ จ.     | 350.0      | 22 เดือน         |
|    | กรุงเทพมหานคร                     |            |                 |
| 2  |                                  | 600.0      | 21 เดือน         |
|    | สถานีรถไฟฟ้า สายสีแดง บางซื่อ-ตลิ่งชัน   |            |                 |
| 3  | จ. กรุงเทพมหานคร                  | 145.0      | 15 เดือน         |
|    |                                  |            |                 |
| 4  | คอนโดมิเนียม ควอด สีลม จ.           | 36.0       | 12 เดือน         |
|    | กรุงเทพมหานคร                     |            |                 |
| 5  |                                  | 150.0      | 6 เดือน          |
|    | อาคารออฟฟิศ จิวเวลรี่ 7 ชั้น จ.        |            |                 |
| 6  | กรุงเทพมหานคร                     | 600.0      | 12 เดือน         |
|    |                                  |            |                 |
| 7  | โรงงานน้ำตาลสุโขทัย จ. สุโขทัย        | 200.0      | 12 เดือน         |
|    |                                  |            |                 |
| 8  | เซ็นทรัลไลฟ์ ศรีนครินทร์ จ.            | 86.2       | 10 เดือน         |
|    | กรุงเทพมหานคร                     |            |                 |
|    |                                  |            |                 |
|    | โรงงาน เพาะเห็ด จ. สระบุรี          |            |                 |
|    |                                  |            |                 |
|    | ก่อสร้างระ                         |            |                 |
|    | บบบำบัดน้ำใต้ดินจากบ่อเหมืองของการไฟฟ้า |            |                 |
|    |                                  |            |                 |
|    | ฝ่ายผลิตแห่งประเทศไทย จ.ลำปาง       |            |                 |
+----+----------------------------------+------------+-----------------+
|    | รวม                              | 2,167.2    |                 |
+----+----------------------------------+------------+-----------------+
5. การวิจัยและพัฒนา

บริษัท ยังไม่มีแผนการลงทุนด้านงานวิจัยและพัฒนาสินค้าและบริการ เนื่องจากธุรกิจหลักคือ
งานรับเหมาก่อสร้างทั่วไป
11. การควบคุมภายใน

คณะกรรมการบริษัท
มีความเห็นว่าบริษัทมีระบบการควบคุมภายในในเรื่องการทำธุรกรรมกับผู้ถือหุ้นรายใหญ่ กรรมการ
ผู้บริหาร หรือผู้ที่เกี่ยวข้องกับบุคคลดังกล่าว และการตรวจสอบภายในที่เพียงพอและเหมาะสม
จะสามารถป้องกันทรัพย์สินของบริษัท
อันเกิดจากการที่ผู้บริหารนำไปใช้โดยมิชอบหรือไม่มีอำนาจเพียงพอ
และที่ผ่านมาบริษัทไม่มีข้อบกพร่องเกี่ยวกับระบบควบคุมภายใน

แบบประเมินความเพียงพอของระบบการควบคุมภายใน ประกอบด้วย 5 ส่วน ดังนี้

(1) องค์กรและสภาพแวดล้อม

(2) การบริหารความเสี่ยง

(3) การควบคุมการปฏิบัติงานของฝ่ายบริหาร

(4) ระบบสารสนเทศและการสื่อสารข้อมูล

(5) ระบบการติดตาม

รายละเอียดในแบบประเมินความเพียงพอของระบบการควบคุมภายในนี้
จัดทำโดยคณะกรรมการบริหารก่อสร้าง เมื่อวันที่ 10 กุมภาพันธ์ 2552
ผ่านการพิจารณาจากที่ประชุมคณะกรรมการตรวจสอบ ครั้งที่ 1/2552 วันที่ 19 กุมภาพันธ์ 2552
และคณะกรรมการบริษัท ครั้งที่ 1/2552 วันที่ 19 กุมภาพันธ์ 2552